หลังมีไรกันกับแฟนผมมีอาการเวียนหัวตอนเช้าและอาเจียนด้วยครับ
สวัสดีค่ะ อาการเวียนหัวและอาเจียน ไม่น่ามีสาเหตุมาจากการตั้งครรภ์ค่ะ แต่อาจเกิดจากสาเหตุต่างๆ เช่น- อาหารเป็นพิษ หรือลำไล้อักเสบติดเชื้อเฉียบพลัน- กระเพาะอาหารอักเสบ- ท้องอืด มีแก๊สในทางเดินอาหารมาก จากสาเหตุต่างๆ- ปวดศีรษะไมเกรน- โรคต่างๆ ของหูชั้นใน เช่น โรคหินปูนในหูชั้นในเคลื่อน (BPPV) โรคน้ำในหูไม่เท่ากัน (Meniere's Disease) หูชั้นในอักเสบ (labyrinthitis) เป็นต้น- ผลข้างเคียงจากการทานยาต่างๆ เช่น ยาปฏิชีวนะชนิดต่างๆ- ดื่มเครื่องดื่มที่มีแอลกอฮอล์- มีความเครียด วิตกกังวลการบรรเทาอาการในเบื้องต้น ได้แก่ การดื่มน้ำมาก ๆ เพื่อป้องกันการเกิดภาวะขาดน้ำ อาจงดทานอาหารไปก่อน หากหิว ให้ทานเฉพาะอาหารเหลวและอาหารอ่อน ไม่ทานอาหารรสจัด ไม่ทานอาหารมันๆ ไม่ดื่มชา กาแฟ และแอลกอฮอล์ นอนหลับพักผ่อนให้เพียงพอ และอาจทานแก้เวียนหัวและอาเจียน เช่น dimenhydrinate (ไดเมนไฮดริเนต) เป็นต้นหากอาการเวียนหัวเป็นมาก หรืออาเจียนมาก หรือมีอาการอื่นๆ ร่วม ก็ควรรีบไปพบแพทย์เพื่อรักษาโดยเร็วค่ะ